Programació d'ordinadors - Viquipèdia, l'enciclopèdia lliure\n(S'ha redirigit des de: Programació informàtica)\nPrograma en BASIC.\nProgramació d'ordinadors o programació informàtica (sovint abreujat programació o codificació) és el procés d'escriure, provar, depurar/solucionar problemes, i mantenir el codi font de programes. Aquest codi font està escrit en un llenguatge de programació. El codi pot ser una modificació d'una font existent o una cosa completament nova. L'objectiu de la programació és crear un programa que mostra un determinat comportament desitjat (personalització). El procés d'escriure el codi font sovint requereix experiència en molts temes diferents, incloent coneixement de l'àmbit d'aplicació, dels algorismes especialitzats i lògica formal.\n2 Una breu història de la programació\nDins d'enginyeria de programari, la programació (la implementació) es considera com una fase en un procés de desenvolupament de programari.\nHi ha un debat en curs sobre en quina mesura l'escriptura de programes és un art, un ofici o una disciplina d'enginyeria. En general, la bona programació es considera que és l'aplicació mesurada dels tres, amb l'objectiu de produir una solució de programari eficient i capaç d'evolucionar (els criteris d'«eficiència» i «evolució» varien considerablement). La disciplina es diferencia de moltes altres professions tècniques, ja que els programadors, en general, no necessiten ser llicenciats o passar per qualsevol proves de certificació estandarditzades (o regulatització governamental) per anomenar-se a si mateixos «programadors» o fins i tot «enginyers de programari». No obstant això, pel fet que la disciplina abasta moltes àrees, que pot o no incloure aplicacions crítiques, és discutible la concessió d'una llicència per a la professió en el seu conjunt. En la majoria dels casos, la disciplina és autoregulada per les entitats que requereixen la programació, i de vegades ambients molt estrictes es defineixen (per exemple, l'ús d'AdaCore a la Força Aèria dels Estats Units i habilitacions de seguretat).\nUn altre debat en curs és el grau en què el llenguatge de programació utilitzat per escriure programes informàtics afecta la forma que el programa final pren. Aquest debat és anàloga al que envolta la hipòtesi de Sapir-Whorf en la lingüística, que postula que la natura d'un idioma parlat determinat influeix en el pensament habitual dels seus parlants. Diferents patrons del llenguatge produeixen diferents patrons de pensament. Aquesta idea desafia la possibilitat de representar el món a la perfecció amb el llenguatge, perquè reconeix que els mecanismes de qualsevol llenguatge condicionen els pensaments de la seva comunitat parlant.\nDit d'una altra manera, la programació és l'art de transformar requeriments en alguna cosa que un ordinador pot executar.\nUna breu història de la programació[modifica]\nTargeta perforada de format de 80 columnes d'IBM utilitzada al començament dels anys 1970 a la Universitat de Stuttgart (Alemanya) per a l'entrada de programes Fortran a l'ordinador central IBM. El text de la línia de codi es troba a la part superior esquerra.\nLa primera màquina programable (és a dir, màquina de la qual les possibilitats d'ús canvien quan es modifica el seu «programa») és, probablement, el teler de Jacquard, que es va completar el 1801. La màquina utilitzava una sèrie de cartrons perforats. Els forats indicaven el patró que el teler seguia per realitzar un teixit; amb targetes diferents, el teler produïa teixits diferents. Aquesta innovació ha estat llavors millorada per Herman Hollerith d'IBM per al desenvolupament de les famoses targetes perforades d'IBM.\nEl 1936, la publicació de l'article seminal de la ciència informàtica On Computable Numbers with an Application to the Entscheidungsproblem per Alan Mathison Turing, va posar en marxa la creació de l'ordinador programable. Ell presenta la seva màquina de Turing, el primer ordinador programable universal, i inventa els conceptes i les condicions de programació i programa.\nEls primers programes informàtics eren realitzats amb un soldador i un gran nombre de tubs de buit (més tard, transistors). Fent-se els programes més complexos, allò s'ha fet gairebé impossible, perquè un sol error tornava el programa sencer inutilitzable. Amb els avenços en emmagatzematge de dades, es fa possible carregar el programa a partir de targetes perforades, contenint la llista de les instruccions en codi binari específic per a un tipus particular d'ordinador. Augmentant la potència dels ordinadors, se'ls va utilitzar per fer els programes, els programadors preferint, naturalment escriure el text, més que com conjunts de 0 i d'1, deixant que la màquina mateixa va fer la traducció. Amb el temps, nous llenguatges de programació han aparegut, fent cada vegada més l'abstracció del maquinari sobre el qual s'hauria d'executar els programes. Això aporta beneficis en diversos aspectes: aquests llenguatges són més fàcils d'aprendre, un programador pot produir un codi més ràpidament, i els programes produïts es poden executar en diferents màquines.\nArticle principal: Llenguatge de programació\nDiferents llenguatges de programació admeten estils diferents de programació (anomenats paradigmes de programació). L'elecció del llenguatge utilitzat està subjecte a moltes consideracions, com la política de l'empresa, l'adequació a la tasca, la disponibilitat de paquets de tercers, o preferència individual. Idealment, el llenguatge de programació més adequat per a la tasca en qüestió serà seleccionat. Les compensacions d'aquest ideal impliquen trobar prou programadors que coneixen el llenguatge per construir un equip, la disponibilitat de compiladors per a aquell llenguatge i l'eficiència amb què executen els programes escrits en un llenguatge donat. Els llenguatges formen un espectre aproximat des de «baix nivell» a «alt nivell»; els llenguatges de «baix nivell» són típicament més orientats cap a les màquines i més ràpids d'executar, mentre que els llenguatges d'«alt nivell» són més abstractes i més fàcils d'usar, però executen amb menys rapidesa.\nAllen Downey, al seu llibre How To Think Like A Computer Scientist («Com pensar com un informàtic»), escriu:\n« Els detalls semblen diferents en llenguatges diferents, però unes poques instruccions bàsiques apareixen en gairebé tots els llenguatges:\nentrada: obtenir dades des del teclat, arxiu, o algun altre dispositiu.\nsortida: mostrar dades en la pantalla o enviar dades a un arxiu o un altre dispositiu.\naritmètica: realitzar operacions aritmètiques bàsiques, com sumes i multiplicacions.\nexecució condicional: cercar determinades condicions i executar la seqüència apropiada de instruccions.\nrepetició: realitzar una acció repetidament, en general amb alguna variació.\nMolts llenguatges de programació proporcionen un mecanisme per cridar funcions proporcionades per llibreries. Sempre que les funcions en una llibreria segueixin les convencions de temps d'execució apropiades (per exemple, el mètode de passar arguments), llavors aquestes funcions es poden escriure en qualsevol altre llenguatge.\n↑ Ma. Jesús Marco Galindo; Jordi Àlvarez Canal i Josep Vilaplana Pastó. «Fonaments de programació» (PDF). Universitat Oberta de Catalunya, febrer 2004. [Consulta: 10 març 2010].\n↑ Paul Graham. «Hackers and Painters» (en anglès), 2003. [Consulta: 24 octubre 2010].\n↑ Kenneth E. Iverson, l'autor del llenguatge de programació APL, va creure que la hipòtesi Sapir-Whorf s'aplicava a llenguatges de programació (sense arribar a esmentar la hipòtesi pel nom). La seva conferència al Premi Turing, «Notation as a tool of thought», va ser dedicada a aquest tema, argumentant que notacions més poderoses ajudaven a pensar en algorismes informàtics. Iverson K.E.,«Notation as a tool of thought», Communications of the ACM, 23: 444-465 (agost de 1980).\n↑ Alan Turing. «On Computable Numbers with an Application to the Entscheidungsproblem» (PDF) (en anglès). [Consulta: 13 novembre 2010].\n↑ Allen Downey. «How To Think Like A Computer Scientist» (en anglès). [Consulta: 14 novembre 2010].\nA Wikimedia Commons hi ha contingut multimèdia relatiu a: Programació d'ordinadors\nObtingut de «https://ca.wikipedia.org/w/index.php?title=Programació_d%27ordinadors&oldid=19211500»\nLa pàgina va ser modificada per darrera vegada el 20 nov 2017 a les 13:23.


L'Escala manté a ratlla el Girona C, el Marca de l'Ham és setè i el Roses pateix a baix - Empordà\nL'Escala manté a ratlla el Girona C, el Marca de l'Ham és setè i el Roses pateix a baix\nEls blaugranes igualen al camp del líder de Segona Catalana i es mantenen a quatre punts de distància\nLLUIS RIBERA 19.10.2017 | 09:43\nUna jugada del Marca de l´Ham-Bescanó QUIM ROCA\nL'Escala va impedir, diumenge passat a Vilablareix, que el Girona C s'escapés al capdavant de Segona després de rascar-hi un 0-0. Tot i cedir la segona posició al Bescanó, els blaugrana van mantenir a ratlla el filial blanc-i-vermell, que segueix a quatre punts de distància. El conjunt que entrena Ricard Ferrer va mostrar la seva millor versió defensiva, sobretot amb l'aportació de Nil, Fageda, Argi, Masjoan i Zou.\nI és que al davant hi havia un Girona C que havia guanyat els sis partits de lliga i que comptava amb exescalencs com Sergi Murga –fitxatge frustrat a l'estiu-, Gerard Muñoz i Pau Ribas, a més d'altres homes contrastats com Toni Montero, Cristian Venzal, Carlos López, André Mabil o Jaume Duran.\n"Hem fet un treball defensiu bo, a la segona part ens han apretat una mica més, però ni Ureña ni Montero han aturat molt. El Girona C és superior, però els hem pogut plantar cara", comentava Ferrer, l'entrenador escalenc.\nL'Escala es manté imbatut aquesta temporada i intentarà allargar la imbatibilitat aquest diumenge (17 h) en el Nou Miramar davant el Palafolls.\nPep Roca impedeix puntuar a la Marca\nD'altra banda, el Marca de l'Ham és setè de Segona Catalana, en l'any del debut, malgrat perdre davant el Bescanó el diumenge (0-1). El nou segon classificat del grup es va emportar els tres punts de Figueres gràcies a un gran gol de falta del vilafantenc Pep Roca en el minut 12. El conjunt d'Edu Ortega, amb les baixes conegudes per lesió de Nene i Marcos Foraster, havien iniciat el partit cinquens després de superar el Palafolls, el dijous en un duel ajornat, amb gols d'Alex Capel i Juanra Gabarri (2-0).\nAquest diumenge (17 h) el Marca de l'Ham visitarà el Porqueres del santperenc Àngel Roig.\nFacu, baixa per rebre el Can Gibert\nEn canvi, al Roses li està costant més aquest inici ja que el dissabte va encadenar, al camp del Palafolls, penúltim, la tercera derrota seguida que el col·loca al límit del descens. Els de Carlos Santiago havien igualat l'1-0 de la mà d'Eric Valero, fitxat aquest estiu del Llançà, però van acabar rebent el 2-1 a la recta final d'un partit que van acabar amb deu homes per l'expulsió de Facu Gutiérrez. L'ex del Banyoles serà baixa segura per rebre aquest diumenge (18 h) el Can Gibert del porter rosinc Tibu.


La vaca Margarita se salvarà si supera aquest dijous el control veterinari | Diari de Tarragona\nLa vaca Margarita se salvarà si supera aquest dijous el control veterinari\nUn nou protocol del Departament d’Agricultura evitarà el sacrifici en cas de bovins sense identificar\n29 de Junio de 2017 - 10:50 hs\nLa vaca Margarita sent cuidada al santuari de Marçà. Foto: Joan Revillas\nLa vaca Margarita salvarà la vida si supera el control veterinari aquest dijous. Aquesta setmana s’ha presentat a la Taula Sectorial del Boví de Carn un nou protocol del Departament d’Agricultura sobre l’actuació en cas de bovins sense identificar que pot salvar la vaca Margarita del sacrifici. El nou protocol estableix que el propietari ha de poder acreditar la identitat i traçabilitat de l’animal que no estiga registrat però, si això no és possible, es podria suspendre el sacrifici sempre que el propietari es comprometa a mantenir l’animal viu fora de l’àmbit de la producció ramadera i de la cadena alimentària.\nTambé ha de complir una sèrie de condicions estrictes que garanteixin la sanitat i traçabilitat de l’animal, quedant immobilitzat no apte per al consum, ni per a activitats comercials ni lucratius.\nEn el cas de la vaca Margarita, un altre dels requisits és superar un control veterinari en menys de 48 hores. "Ens han donat molt poc temps per fer la revisió del veterinari, però estem molt contents i tenim moltes esperances", explica Elena Tova, d’El Hogar ProVegan.\nEl cas de la vaca Margarita està sent molt mediàtic arreu de l’Estat. Margarita és una vaca de lídia que vivia en una finca de Tortosa des de fa quatre anys, quan un ramader la va regalar a un amic que tenia una finca on pogués viure tranquil·la. El propietari, però, no la va registrar en considerar-la un animal de companyia i no un animal de bestiar o d’explotació.\nEl propietari va rebre una sanció i se li va comunicar que se sacrificaria la vaca. Davant d’aquesta situació, el propietari va cedir l’animal a El Hogar ProVegan, que està lluitant per salvar-li la vida. Des de fa un mes la vaca es troba al santuari d’animals que tenen El Hogar ProVegan a Marçà, al Priorat. Allà està en quarantena i és cuidada amb molt d’afecte pels animalistes.\n"Hem rebut amb il·lusió el coneixement del nou protocol, que ajudarà no només la Margarita, sinó també altres animals. Margarita s’ha recuperat, està feliç, i tenim moltes ganes que puga viure amb les altres vaques perquè són animals molt sociables", detalla Tova.


Ets a: Inici Notícies Altres Notícies Notícia id 21378\nAssemblea Extraordinària de la Federació Catalana de Pitch & Putt\nDes de la FCPP i l'ACPP ens hem posat en contacte amb el P&P Salardú per transmetre la nostra solidaritat i la de molts jugadors i clubs que per diferents mitjans ens ho han fet arribar.\nEns han comunicat que tota la part esquerra del camp mirant des de la casa club cap a dalt del riu ha quedat greument afectada. La part dreta que era més vertical i el camp de pràctiques es conserven.\nEstan en una fase d’intentar treure l’aigua acumulada però els hi és difícil ja que hi ha escassedat de màquines i la situació a l’Aran és bastant caòtica. Carreteres tallades i camins de terra habilitats. El primer objectiu a tota la vall és que tothom pugui tornar a casa.\nS'ha expressat també que una delegació de la FCPP i l'ACPP vol visitar el camp quan la situació de l’Aran es normalitzi per expressar en persona el nostre recolzament i la possibilitat de fer alguna acció solidària.


C/Antonio Bosque, s/n · Oropesa del Mar (Castelló)\nEl càmping està situat en la localitat d'Orpesa, al costat del mar Mediterrani i dins del nucli urbà. El càmping té la platja de la Petxina a només 50 metres. A més de la seua excel•lent ubicació, tracte familiar , entre els millors allotjaments d'Orpesa , ens avalen 30 anys d'experiència. Les parcel•les, de 45 - 55 m², estan degudament numerades i ben ombrejades. Un oasi de diversió prop de la mar, ideal per a unes vacances diferents. Vine amb la teua tenda de campanya , caravana o camper a gaudir d'aquest paradís de la província de Castelló.\nObert de març a setembre


La revolució més divertida s’ha viscut a l’Orfeó – elgarrotxi.cat\nAquest cap de setmana els espectadors han pogut descobrir a l’Orfeó Popular Olotí la revolució més divertida, la de les dones de l’Atenes del segle V a.C, capitanejades per la bella Lisístrata. La comèdia ‘La veritable assemblea de les dones’ va arrencar centenars de riallades entre el públic tant dissabte com diumenge passat, dies de les primeres representacions. A l’obra, tot s’embolica quan les dones decideixen deixar de ser l’últim pensament dels homes, i inicien una dràstica revolució que confrontarà el gènere masculí amb dues de les seves grans passions: el sexe i els Jocs Olímpics.\nEl que les dones comencen, no ho poden aturar ni els déus, que contemplen perplexos com la capital de Grècia se sumeix en un disbarat ple d’esbojarrades situacions. La comèdia no dóna treva. Entre les inflexibles dones i els incorregibles homes, un corifeu víctima del temps que li ha tocat viure intenta explicar en paraules els sense sentits que es donen a l’escenari, mentre clama per la intervenció de Zeus. La reputada actriu olotina Marta Puig, utilitza el seu domini de la comèdia per orquestrar nota a nota aquesta simfonia d’aires mediterranis que encanta als espectadors més viatjats. Els músics no són altres que els actors amateurs d’Orfeó Teatre. El quadre ha assumit una maduresa interpretativa que li permet endinsar-se en tota mena de gèneres teatrals i sortir-ne amb molt bona nota. És clar que una bona música està al servei d’una bona partitura, i aquesta la signa Jaime Blanch. El reconegut actor es descobreix en aquesta ocasió com un magnífic dramaturg, amb un guió perfectament compassat, ple de girs hilarants, impregnat d’un humor intel•ligent, directe algunes vegades i subtil en d’altres, però sempre incisiu. Els monòlegs i diàlegs de l’obra ens recorden que les disputes entre els homes i les dones no són l’únic que es repeteix des de l’antiguitat. També són velles conegudes de la història la corrupció, la diferència de classes, la submissió dels febles o la manipulació dels poders fàctics en benefici d’uns pocs. Tota la crítica de l’obra, però, se serveix en un plat aparentment lleuger, una farsa que recargola la crua realitat fins a treure-li el suc més dolç, el d’una comèdia que ha fet les delícies dels primers espectadors i que seguirà oferint-les als pròxims. Les noves oportunitats per veure ‘La veritable assemblea de les dones’ seran els propers 29 i 30 de març a les vuit del vespre.


TRAGÈDIES, VOL I. HÈRCULES. SÈNECA, LUCIO ANNEO. 9788498592948 La llar del llibre\nEntre els grans pensadors i escriptors de la Roma imperial, Sèneca destaca per la seva prolífica obra, que abraça gèneres tan diferents com la sàtira, l?assaig filosòfic, el gènere epistolar i consolatori, i el drama. I és que, encara que el seu nom s?acostumi a associar al pensament, va ser també l?autor d?una desena de tragèdies, unes obres que representen una fita del gènere dramàtic de l?Antiguitat llatina, no tan sols perquè són les úniques tragèdies llatines conservades, sinó per l?enorme influència que van exercir en el teatre europeu, especialment en Shakespeare i en el teatre neoclàssic francès.\nAmb l?aparició d?aquest primer volum de les Tragèdies de Sèneca, la col·lecció Bernat Metge s?acosta a l?objectiu de finalitzar la publicació de les obres completes de l?escriptor i pensador cordovès, que ja compta amb catorze volums publicats. A més de l?edició crítica i de la primera traducció al català modern de la tragèdia Hèrcules, degudament anotada, el volum inclou la primera part d?una àmplia introducció de l?especialista i curador de l?obra Antoni Seva, a l?entorn de qüestions com autoria i autenticitat, cronologia, història del gènere tràgic d?Eurípides a Sèneca i tradició textual.


Turull davant de Llarena: “Com que sap que podria ser president, cap a la presó!” | Redacció | barcelona | Política | El Punt Avui\nbarcelona - 8 octubre 2018 8.59 h\nTurull davant de Llarena: “Com que sap que podria ser president, cap a la presó!”\nCatalunya Ràdio fa públic els àudios de la declaració del diputat de JxCat davant del jutge del Suprem\n“Vostè m’ha convertit en pres polític”, afirma\nJordi Turull en la primera jornada del ple d’investidura el 22 de març al Parlament ORIOL DURAN.\nEl 18 d’abril Jordi Turull va anar a declarar davant el jutge Pablo Llarena al Tribunal Suprem, després d’entrar a presó el 23 de març. Segons els àudios que ha fet públics Catalunya Ràdio, Turull retreu a Llarena que l’ha convertit “en un pres polític”. “Com que no garanteixo, al seu gust, un encertat retorn a l’autogovern perquè sap que podria ser president, cap a la presó!” i afegeix: “Vostè, senyoria, em va impedir el segon debat i votació d’investidura”. Turull només va poder assistir al primer debat d’investidura al Parlament el 22 de març. L’endemà, va ingressar a la presó, juntament amb Josep Rull, Raül Romeva, Carme Forcadell i Dolors Bassa.\nEls àudios inèdits de Jordi Turull davant el jutge del Suprem Pablo Llarena :\n-“No sé si quan vaig entrar a presó al novembre podria ser considerat pres polític. Però el que sí que és cert és que a partir del 23 de març vostè em converteix en pres polític. Vostè sap que jo podria ser president de la Generalitat, doncs cap a dins, cap a la presó”.\n-“Aquest procés no va de justícia, va de política i va d’escarment”.\n-“Vostè m’ha convertit en pres polític”.\n-“Senyor Llarena, no deixaré de ser independentista. I no és així com se solucionarà el procés polític a Catalunya. Se solucionarà amb política, política, política. I amb diàleg, diàleg, diàleg”.\n-“Oh, casualitat, només entrem a la presó els qui no renunciem a la política!”.\n-“Senyoria, justifica la nostra presó per garantir un encertat retorn de l’autogovern Li competeix a vostè garantir-lo?”.\n-“És el primer cop que un magistrat decideix quin diputat es pot votar de president i qui no. Qui hauria de fer política, que és el govern de l’Estat, que és qui ens diu quan, com i de què serem condemnat. I qui hauria d’impartir justícia, senyoria, ens diu com i amb qui ha de ser el retorn de l’autogovern a Catalunya. Senyoria, aquest és un autèntic creuament de poders”-\n-“Com que no garanteixo al seu gust un encertat retorn a l’autogovern perquè sap que podria ser president, cap a la presó!”.\n-“Tornem a la separació de poders. Deixem des de la justícia de fer política i des de la política, impartir la justícia”.\nTurull diu al TSJC que va cedir la meitat d’una casa i d’un compte a la seva dona perquè era la legítima propietària


En principi sembla que és un dret del tot inqüestionable. Cada persona té el dret a escollir quins àmbits de la seva vida vol compartir amb els altres i quins no. Tradicionalment la nostra vida afectiva i sentimental i la nostra vida familiar formarien part d’aquell àmbit privat, mentre que la nostra vida laboral i col·lectiva ens porta inevitablement a la relació amb els altres i, per tant, a l’esfera d’allò públic i compartit. Ara bé, el dret a la intimitat i la privacitat de vegades xoca amb altres drets fonamentals com el dret a la informació. És el cas dels famosos i les seves activitats públiques i el dret a informar per part de la premsa. També s’ha de mencionar el problema que suposa el posar límits a la privacitat des del món virtual d’internet, on som nosaltres mateixos els qui descuidem la informació que fem accessible als altres.\nTres aspectes bàsics han de permetre fer possible el respecte a la intimitat per potenciar la dignitat de la persona atesa.\nEl respecte a la intimitat física o corporalo protegir el cos de la mirada i el maneig o manipulació per part d’altres persones.\nEl respecte a la intimitat psicològica o interior:els pensaments, la ideologia, la vida afectiva, les creences i valors.\nLa confidencialitat,cal preservar tot el que coneixem de la persona, atès que les persones tenen dret que no es donin a conèixer aspectes de la seva vida, més enllà del que és estrictament necessari per l’atenció a la seva salut.\nPosa exemples concrets dels tres aspectes bàsics.\nExemple Ara tu\nEl respecte a la intimitat física o corporal Espiar quan algú es dutxa\nEl respecte a la intimitat psicològica o interior Prendre i llegir el dietari d’algú\nLa confidencialitat Explico a la tutora una situació familiar delicada i al cap de dos dies ho sap tot l’Institut\nb. Estudi de casos\nCas 1. A mitjan juliol a Jaén va ser arrestat un jove acusat d’haver instal·lat un programa espia al mòbil de la seva xicota. L’atestat policial incorporat al jutjat revela que aquest programari li permetia activar a distància la càmera i el micròfon per escoltar les converses de la seva parella i tenir-la permanentment controlada. El jove, “amb un perfil gelós i manipulador”, està imputat per revelació de secrets, un delicte que el Codi Penal castiga amb un període de temps entre un i quatre anys de presó.\nCas 2. Paulino va ser condemnat a sis mesos de presó i una multa per revelació de secrets. En aquest cas el condemnat va monitoritzar l’activitat informàtica del seu ordinador domèstic per esbrinar perquè s’havien disparat les factures d’Internet, que registraven fins a 70 hores de connexió mensuals. En comprovar que era la seva dona, que estava entrant en xats de casats infidels i que tenia una altra parella, el Paulino va admetre al jutge que havia remès tots els correus electrònics interceptats a un detectiu privat per presentar-los a un judici civil i guanyar avantatge en el plet per la custòdia de la seva filla. El Suprem va respondre que una cosa és instal·lar un programa per detectar qui està fent un ús indegut d’un ordinador i una altra diferent –aquí radica el delicte de revelació de secrets– apropiar-se d’aquella documentació privada i íntima.\nQuè opines dels dos casos?\nComenta les dues situacions per separat?\nInforma’t de les penes que es poden aplicar si es vulnera el dret a la intimitat\nLa confidencialitat és una propietat de la informació que garanteix la privacitat. La informació personal és accessible només a les persones que hi tenen accés, per exemple un informe mèdic, les proves per un judici, etc. És també un principi ètic associat a professions (per exemple, medicina, dret, religió, psicologia professional, i el periodisme); en aquests casos, es parla de secret professional. El sector mèdic és un dels més sensibles a la confidencialitat, ja que l’estat de salut dels pacients entra dins la privacitat més absoluta.\nCas 1. La setmana passada vaig veure una de les teves pacients\n– Sí, la senyora Piula. Ja saps què li passa?\n– No, i prefereixo que no me’n parlis.\n– I això!, per què?\n– Si t’ha vingut a veure’t a tu, no cal que m’ho expliquis.\n– Eeeh!, evidentment, però entre col·legues es pot discutir un cas!\nCas 2. Una senyora s’acosta al metge i li pregunta:\n-Escolti, què li passa a la meva germana?\n-Perdoni- respon el metge -això no li puc dir, pregunti-ho a la seva germana.\n-Oh – respon la senyora- no m’ho dirà pas!\n-Pot comprendre- respon el metge -que jo tampoc.\nCas 3. L’ administrativa pregunta per telèfon… “Com diu? Maria Oms Pérez?… Què li passa?… Bé, si és per una recepta no és urgent…” Tots els pacients de la sala d’espera saben que la Sra. Maria necessita una recepta.\nQuè tenen en comú aquests tres casos?\nQuina diferència d’estil trobes a cadascun?\nQuines altres professions, a parer teu, haurien de tenir cura amb la confidencialitat?


Les fronteres del cos | Reportatge | El Punt Avui\nLes fronteres del cos Les fronteres del cos Les fronteres del cos Les fronteres del cos + Les fronteres del cos E-mail\nLes fronteres del cos\nGonçalo M. Tavares VA NÉIXER A ANGOLA EL 1970 I HA ASSOLIT EN POCS ANYS UNA GRAN REPUTACIÓ INTERNACIONAL PERE VIRGILI.\nLes fronteres del cos Les fronteres del cos Les fronteres del cos Les fronteres del cos Les fronteres del cos E-mail\nRecordant un poema de Kavafis, Lawrence Durrell va escriure que no hi ha mai cap nau que t'allunyi de tu mateix. Tampoc del que s'ha estat. O del que s'ha fet. O de la gent que es pugui haver estimat o odiat. Bloom és el principal personatge d'Un viatge a l'Índia, l'Ulisses de Gonçalo M. Tavares, una epopeia del nostre temps. També, un itinerari de melancolia contemporània, per dir-ho parodiant el subtítol.\nTemps era temps, un home de qui pràcticament només sabem que va existir va deixar-nos l'Odissea, que és, a la vegada, una obra col·lectiva, no una suma de covardies, sinó de gent valerosa, disposada a combatre. Com en Bloom. Però amb objectius més clars. Al segle XX, un altre home, que tampoc no estava sol perquè el van acompanyar molts altres autors anteriors, va escriure l'única epopeia possible d'un home del seu segle. El seu antiheroi es deia Leopold Bloom. És per això que a l'epopeia que ha escrit Gonçalo M. Tavares el protagonista es diu Bloom. En Bloom. El seu avi es deia John Bloom. El seu pare John John Bloom. L'heroi de Tavares és un home que fuig, però que fuig perquè vol tornar. “És dins del cap que les coses passen.” Però també: “Al capdavall no tot passa allà dins.” Viatja cap a l'Índia com Vasco da Gama i com els altres personatges d'Os Lusíadas de Camões; també com a Os Lusíadas, Tavares divideix el seu cant èpic en deu cants, cadascun d'un centenar d'octaves. Segur que hi deu haver molts altres paral·lelismes. Os Lusíadas, però, comença a l'oceà Índic. Vasco da Gama i els mariners arriben aviat a l'Índia, si bé hi ha un moment que recorden el recorregut que han fet des de la desembocadura del Tajo, passant per l'Àfrica atlàntica. En Bloom, en canvi, no té cap pressa, “vol arribar a l'Índia més vell que l'edat que té”. Se'n va de Lisboa, però s'atura a Londres. Hi passa una experiència desagradable i perillosa: un pare i tres fills, una prostituta, un fals amic. Després, a París, és just al contrari. Coneix Jean M i redescobreix l'amistat. El posarà en contacte amb Anish, que diu coses com ara que “Els països van néixer pel cantó equivocat” i que l'Índia, com tots els altres, és un país “bell i bèstia”. Anish el portarà cap a en Shankra, el savi que no és tan savi perquè és humà. Abans, però, en Bloom ha passat per Viena i per Praga i ha parlat del mar, mentre anava en avió... Quan torna de l'Índia, fa una festa.\nTots deus cants, no obstant això, ens parlen sobretot de temes de molts més fons, de les relacions dels homes del nostre temps amb la naturalesa i dels quatre elements: la terra, l'aire, el mar i el foc, i se'ns diu també que l'home “no és un cinquè element”, i ens parlen encara dels déus, de la saviesa – que ha de ser certa i simple com la dels animals– i de la paraula i de la possibilitat de crear.\nI dels nostres límits. I de les fronteres del cos. I de les relacions amb els altres homes. Els grans enemics d'aquesta epopeia, les grans realitats, no són alguns déus, sinó l'home, amb tots els seus defectes, amb el mal estès de l'avarícia i de les ambicions i de les enveges i dels diners. Potser les prostitutes són les úniques nimfes possibles d'aquesta època. L'únic consol passa pel cos. Però no som només cos. Hi ha el desig. I hi ha els altres. I tot el que passa pel nostre cap.\nLa pràctica general\nUn viatge a l'Índia és, doncs, sobretot un viatge a l'interior de l'ésser humà, un viatge en el decurs del qual el narrador –no el rapsode perquè Tavares presenta aquest llibre com una novel·la– reflexiona sobre el sentit i les relacions dels homes. Encara que ho ignorin. He anat escrivint homes a consciència: el narrador ens diu que l'epopeia, com l'èpica, són trets generalment masculins, “només les dones no tenen teories generals sobre l'univers... estan enfeinades en la pràctica general de les coses”. És, justament, a causa d'una dona –però no només a causa d'ella– que en Bloom fuig. Un home que busca una dona perquè en vol oblidar una altra, equipat amb una maleta que ni tan sols conté el seu passat.\nS'ha de ser molt inconscient o molt atrevit o estar molt segur del que es fa per fer una contraepopeia paròdica partint de l'Odissea, l'obra que inaugura el que els occidentals considerem que és la nostra cultura, i partint –encara més– d'Os Lusíadas, el primer gran llibre de la literatura portuguesa. Un viatge a l'Índia agradarà sobretot a aquells lectors que pensen que el gènere novel·lístic s'ha de renovar: formes noves, encara que sigui apostant per formes tan conegudes com l'èpica. Agradarà a aquells que s'interessen més pel com es diu que no pas per llegir una història ben argumentada, amb indicis i detalls i descripcions i nusos i desenllaços. Coses d'altres segles. Tavares està més a prop de la reflexió o de l'assaig: no hi ha cant que no estigui reblert de pensaments sobre com som, que no relacioni amb molta agudesa l'home amb les coses i amb el món i amb l'altra gent, homes i dones. Puntes de glaç. Un llibre ben treballat, però únicament masculí, dels que agraden als lectors a qui agraden autors com Vila-Matas. En un dels cants, el narrador afirma que “té més fronteres el cos que cap país” i que “fins i tot la forma del globus terrestre ens ho ensenya: tot avança cap a l'altre cantó; perquè només algun dia tornarem al lloc on ara som”. En Bloom vol tornar a Lisboa més savi i, doncs, més ric. Torna sense il·lusions. Perquè, tal com em sembla que també diria el narrador d'aquest llibre, la riquesa és la forma més rica de la nostra pobresa.\nPortuguès del món\nEdicions del Periscopi publica per primer cop en català un llibre del portuguès Gonçalo Tavares, un escriptor nascut a Angola, del qual Mondadori havia presentat el gruix de la seva obra, lloada per José Saramago i Enrique Vila-Matas, entre altres. La seva obra és un compendi de mons, universos, mites i creences.\nTraducció: Pere Comellas Editorial: Edicions del Periscopi (Barcelona, 2013) Pàgines: 424 Preu:18,75 euros\nCultura 19-07-2013, Pàgina 7


Germanor i APASOMI - Bisbat de Terrassa\nGermanor i APASOMI\nGermanor i APASOMI http://bisbat.semicinternet.com/ca/bisbe/cartes-dominicals/germanor-i-apasomi http://bisbat.semicinternet.com/@@site-logo/logo-bisbat-de-terrassa.png\nUn any més celebrem el Dia de l’Església Diocesana, conegut entre nosaltres com la Diada de Germanor. Avui recordem que l’Església participa de la missió de Jesús, per mitjà del ministeri de la paraula, la celebració dels misteris de la fe, i també l’acció caritativa i social. Per portar a terme aquesta missió necessita també de recursos materials, que sempre han d’estar en funció de l’acció pastoral. En aquesta carta dominical vull compartir amb vosaltres un fet recent d’aquesta acció pastoral diocesana: la benedicció de les instal.lacions de l’empresa de reinserció social de Càritas el proppassat dijous dia 13 d’octubre, la nau APASOMI de l’empresa FAMATEL de Lliçà de Vall.\nLes empreses d'inserció són estructures empresarials que neixen com a instruments per lluitar contra la pobresa i l'exclusió social. Són iniciatives que combinen la dinàmica empresarial amb metodologies d'inserció laboral. No estan al marge dels processos convencionals de l'economia, ja que produeixen béns i serveis. La finalitat principal és incorporar al mercat laboral a persones en risc o situació d'exclusió social, proporcionant-los en primer lloc una certa estabilitat econòmica a través d'un treball remunerat, i també un itinerari personalitzat que recull formació i acompanyament per millorar les seves condicions de treball i facilitar-los l'accés al mercat laboral ordinari.\nLa inserció laboral és per a Càritas una prioritat, i la desenvolupem des de diferents àmbits: a través del treball a les diferents zones pastorals, des de les borses de treball de diferents parròquies, mitjançant el programa “Incorpora” de l’Obra Social de “la Caixa”, amb els cursos de formació especialitzats i els mòduls d’orientació laboral i, des de fa un any, a través d’APASOMI, S.L.U., l’empresa d’inserció laboral de Càritas Diocesana de Terrassa.\nL’alta taxa d’aturats, l’augment progressiu dels contractes temporals i a temps parcial, la reducció mitjana dels salaris, etc., ens dibuixen un mercat laboral caracteritzat per la precarietat laboral i ens mostren una crisi, que lluny de ser conjuntural, és estructural, sistèmica. Tot i que les darreres xifres macroeconòmiques parlen d’una millora en l’ocupació, les persones que s’atenen des de Càritas presenten una situació de pobresa més profunda i crònica, amb moltes dificultats per trobar una feina sobretot per una baixa o quasi bé nul·la formació. Per això iniciem un procés d’acollida i acompanyament. Hem de desvetllar tot el seu potencial i ajudar-les a adquirir aquelles competències i habilitats que les permetin incorporar-se al mercat laboral.\nNo és gens fàcil aquest treball. És un procés que comença amb l’acolliment individual i grupal, l’orientació laboral, segueix amb la formació ocupacional professional i després continua amb la intermediació laboral perquè puguin trobar una feina digna. Des de Càritas treballem en les línies esmentades abans, i ara sobretot amb l’empresa d’inserció laboral APASOMI, pensada també com un espai d’aprenentatge temporal. En ella es porten a terme activitats productives i activitats d’acompanyament a la inserció. En l’acció pastoral de l’Església, el ministeri de la paraula, la celebració de la fe i l’exercici de la caritat són inseparables i formen part de la seva naturalesa profunda. Avui us recordó una vegada més que per seguir duent a terme aquest mandat de Jesús, necessitem la col·laboració de tots i cadascun dels diocesans.


egarenc: El sistema d'avaluació en l'educació ha de canviar\nCap a l'avaluació bimodal\nEl mateix Pere Marquès destaca al seu blog que l'avaluació en les classes on les TIC prenen el protagonisme s'ha d'allunyar de la concepció històrica de la preeminència de la memorització. La concepció d'un examen com a única prova vàlida per mostrar l'adquisició del nivell per l'estudiant està tocada de mort. Per a aquesta nova metodologia d'impartir classes, el grup de recerca proposa un nou model d'avaluació: l'avaluació bimodal (en el qual pesi tant la memorització teòrica com les activitats més pràctiques).\nD'aquesta manera, el doctor en Pedagogia Aplicada aposta per la introducció d'exàmens memorístics, per tal d'aprendre i assolir el vocabulari i els conceptes clau per entendre les diferents matèries, i exàmens pràctics, en els quals els alumnes s'hauran d'enfrontar a un problema d'aplicació pràctica amb l'ajuda i acompanyament dels seus apunts i notes.\nAmb tot, aquest camí sembla que és el que ja s'ha iniciat fa uns anys en les universitats europees amb l'aplicació del pla Bolonya, el qual marca que tant adquisició de coneixements teòrics com les activitats pràctiques i en grup han de tenir més cabuda de la que històricament havien tingut. I per això, perquè ja estic immers en aquest pla d'estudis em pregunto si a tot tipus d'assignatures se'ls hi pot aplicar aquest sistema d'avaluació.


Barcelona celebra la setmana de la mobilitat sostenible i segura – Grupo Fire ⇾ Sistemas de protección antiincendios\nDurant aquests dies s’està celebrant la setmana de la mobilitat sostenible i segura a Barcelona. La Ciutat Comtal se sumeixi, una vegada més, a la iniciativa que, sota el lema “Aire net – Fes el pas!” es proposa potenciar les vies de mobilitat sostenible, segura i saludable.\nCanviant els nostres hàbits per desplaçar-nos podem millorar la nostra forma física, protegir i millorar la salut, contribuir a millorar la qualitat de l’aire de la nostra ciutat i ajudar a prevenir els accidents de trànsit.\n.Fomentar l’ús del vehicle compatible amb la sostenibilitat.\n.Sensibilitzar la ciutadania sobre els impactes ambientals del transport.\n.Impulsar l’ús dels mitjans de transport sostenibles com el transport públic, la bicicleta, anar a peu i els vehicles elèctrics.\n.Potenciar el retrobament dels ciutadans amb la seva ciutat, la riquesa de la seva arquitectura, la seva cultura i la seva gent.\n.Reflexionar com el transport privat afecta la nostra salut.\nAl llarg d’aquesta setmana s’han organitzat una gran oferta d’activitats per difondre el missatge de la campanya. Per això, els barcelonins han participat en caminades, rutes amb bicicleta o curses. En paral·lel, s’han organitzat xerrades amb la sostenibilitat i el medi ambient com a temàtica principal i un concurs fotogràfic.\nDescubreix el programa d’activitats a través del web de la Generalitat.


Com s'utilitza el dispositiu iOS com a segona pantalla del PC: 2007es.com - Informàtica\nMentre treballeu a ordinadors de sobretaula o portàtils, és útil tenir a mà una segona pantalla. Es pot connectar fàcilment un altre monitor, però per què no utilitzeu les pantalles que ja teniu en lloc d’apagar-se i comprar-ne un altre? Amb una mica d’esforç, l’iPad, l’iPhone i l’iPod Touch es poden convertir en una segona pantalla per a l’ordinador Mac o Windows. Es pot utilitzar de dues maneres: fent servir el dispositiu iOS com a segona pantalla real o reflectint el contingut de la pantalla principal. En aquesta publicació, aprendreu a aconseguir tots dos.\nAir Display és en realitat dues aplicacions diferents: una que s’executa a Windows o OS X i una aplicació que s’executa a iOS. Primer fora, descarregar i instal·lar el client a l’ordinador. A continuació, haureu de comprar l'aplicació per a iOS 9,99 dòlars a l'App Store. Un cop tots dos s’executin, connecteu-los a la mateixa xarxa WiFi i, a continuació, seguiu les instruccions que apareixen a la pantalla per assegurar-vos que parlen entre ells.\nUn cop estigueu connectats a OS X, podeu configurar-los encara més. Inicieu Preferències del sistema i seleccioneu la secció Pantalles. Al dispositiu iOS, podreu configurar la resolució. Concretament, els dispositius amb pantalles Retina poden habilitar el mode HiDPI (High Dots Per Inch) que dibuixa les finestres com si la resolució fos una quarta part de la mida, però amb el detall complet que permet la pantalla. Malauradament, la versió de Windows encara no admet correctament el mode d’alta resolució, però el desenvolupador promet que s’afegirà en una futura actualització.\nA la pantalla principal de Mac OS X, ara podeu ajustar la ubicació de la segona pantalla en relació amb la pantalla principal canviant a la pestanya 'Disposició'. Al Windows, heu d'obrir la icona de la safata del sistema i seleccionar 'Mostra la disposició'. A OS X, aquesta pantalla també mostra un commutador anomenat 'Mirall Displays'. Això convertirà el dispositiu iOS en un duplicat de la pantalla principal. Això és útil si voleu mostrar a algú un lloc web o una foto i no voleu amagar-vos davant de l’ordinador. Si voleu habilitar la rèplica al Windows, feu clic a la icona de la safata del sistema i aneu a 'Opcions' i feu clic a 'Activa el mode de rèplica'.\nSi tot el que busqueu és mostrar la rèplica i controlar la pantalla principal al vostre dispositiu iOS, és possible que la computació en xarxa virtual (VNC) sigui la millor opció. Això està integrat directament a Mac OS X, però els usuaris de Windows necessitaran alguna cosa així TightVNC que està disponible de forma gratuïta. VNC no només reflectirà la pantalla, sinó que també us permetrà controlar l’ordinador de forma remota. Veure què hi ha a la pantalla és bo, però és millor poder manipular l’ordinador quan no esteu a l’escriptori.\nPer activar-lo a OS X, aneu a Preferències del sistema a la secció Compartir i comproveu el botó per compartir pantalla. De la manera que vulgueu habilitar VNC al vostre ordinador, anoteu la vostra IP local o Hola l'adreça que mostra el vostre programari.\nA continuació, necessitareu un client VNC per al vostre dispositiu iOS. Alguns clients estan disponibles gratuïtament com Mocha VNC Lite, però aplicacions com iTeleport (4,99 dòlars) i Mocha VNC (5,99 dòlars) són més rics en funcions. Un cop n’heu instal·lat, introduïu l’adreça IP o Bonjour de l’ordinador a la configuració i podreu començar.\nAquests requereixen una mica d’esforç per configurar-los, però sens dubte val la pena. Us alegrarà d’haver saltat per aquests cèrcols quan necessiteu aquesta pantalla al vostre escriptori o si voleu apagar aquesta descàrrega sense sortir del llit.\nhi ha una quota per a la seda amazònica\nFallout 76 és un joc de supervivència\nvideojocs de world of warcraft\ntelèfons Edge Ubuntu


1r. Anoia Tast-Tech: mostra tecnològica - TICAnoia\n1r. Anoia Tast-Tech: mostra tecnològica\nOrganitza: CRP Anoia inQuiet TICAnoia\nGratuït, però cal inscriure's als tallers. Inscripció oberta fins el 13/octubre\nVine al primer Anoia Tast-Tech per descobrir i tastar la tecnologia de la mà de les empreses, entitats i professionals de les Tecnologies de la Informació i la Comunicació de la comarca.\nSensus Motus et Ex Machina\nExposició d'una sèrie de peces escultòriques sensibles a la presència i a l'activitat propera de les persones, amb utilització de diversos recursos de mecatrònica.\nA càrrec de Xavier Vives Sabaté, dissenyador i il·lustrador i amb forta dedicació a l'ensenyança del disseny.\nLudovico és una eina àudio-reactiva, programable, super-brutal i gratuïta, per visualitzar GIFS animats.\nA càrrec de Xavi Vives, de professió maker.\nFormat: Demostració Experiència educativa / Entitat: INS Montbui de Sta. Margarida de Montbui\nArduino és un producte Open-Source molt popular per a controlar i programar robots. En ser un projecte obert, hi ha una gran quantitat d'exemples i llibreries llestes per a ser utilitzades amb Arduino.\nL'INS Montbui ha incorporat activitats amb Arduino en el seu pla d'estudis i els alumnes ens en faran demostració.\nFormat: Demostració Experiència Educativa / Entitat: INS Milà i Fontanals d'Igualada\nUna casa intel·ligent pot oferir confort, seguretat, estalvi d'energia i una vida més còmoda, permetent la comunicació entre tots els electrodomèstics o dispositius que conté. Des de les llums, la calefacció, la ventilació, aire condicionat o els televisors fins a sistemes més complexos com sistemes d'entreteniment i sistemes de seguretat. Tots ells poden ser controlats des d'un panell de control, instal·lat a la casa o a través d'una interfície on-line compatible amb els dispositius mòbils actuals.\nEls alumnes d'Electricitat i electrònica de l'INS Milà i Fontanals ens mostraran algunes de les pràctiques que, en aquest tema, realitzen dins el seu aprenentatge.\nIntervenció Assistida amb Robots per a infants amb T.E.A.\nFormat: Demostració Experiència Educativa / Entitat: Robot-TEA\nRobot-TEA, esta format per un equip multidisciplinari (psicòlegs, terapeutes, monitors, informàtics...), un conjunt de persones, amb diferents formacions acadèmiques i experiències professionals, que operen en conjunt, especialitzades en la Intervenció Assistida amb Robots (I.A.R.) per a nens i nenes amb TEA, pioner a Espanya i que aporta solucions tecnològiques a les persones amb necessitats especials per millorar la comunicació social i treballar també altres trastorns del desenvolupament que afecten la comunicació i la interacció social de nens amb autisme.\nLego Mindstorms és una línia de jocs d'experimentació centrats en la robòtica. Però les seves possibilitats en fan una eina apreciable en entorns didàctics des de l'escola primària a la universitat. El joc incideix en els aspectes de muntatge del robot, disseny en un ordinador del programa que haurà de seguir el robot, descàrrega del programa al microcontrolador del robot, i seguiment de l'execució del robot sobre una pista de paper o en lliure circulació.\nFormat: Demostració Experiència Educativa / Entitat: inQuiet d'Igualada\nMakey Makey és un dispositiu que converteix gairebé qualsevol superfície en una tecla o en una palanca de control (joystick).\nAmb ell es pot aconseguir muntatges molt divertits, com un piano on les tecles són plàtans.\nFormat: Demostració Experiència educativa / Entitat: Escola d'Art Gaspar Camps d'Igualada\nAvui en dia, laboratoris de tot arreu estan desenvolupant robots tous; l'enginyeria és més propera a les persones, més dolça i humana; nous materials flexibles estan facilitant aquesta recerca i la tendència s'estén al disseny i a l'art escultòric. El cuir és un material flexible que ens ha acompanyat durant milers d'anys i l'hem utilitzat en infinitat d'aplicacions. Ara, amb les noves tecnologies encara hi té molt a dir per fer un disseny més tendre per cuidar les persones; no el podem abandonar i hem de treure-li tot el suc, i això és el que pretén l'Escola d'Art Gaspar Camps amb l'Xtrem Kuir.\nEspai de projectes empresarials\nFormat: Presentació / Entitats: Aladetres, Engisoft, Makers Igualada, MPM Software i Trilogi\nEn aquesta activitat, algunes empreses TIC de la comarca ens explicaran i mostraran breument què fan i com ho fan, quin és el perfil professional dels seus treballadors i emprenedors i quins són els estudis que condueixen a aquests perfils professionals. Així mateix, les presentacions de les empreses s'alternaran amb la presentació d'experiències educatives que es duen a terme en centres educatius de la comarca.\nFormat: Demostració / Entitat: New Layer Studio d'Igualada\nEl croma és una tècnica audiovisual utilitzada àmpliament tant en cine i televisió com en fotografia, que consisteix en la substitució d'un fons per un altre mitjançant ordinador. Això es fa per què és massa costós i inviable el retall del fons o personatges per a completar fotograma a fotograma.\nL'empresa igualadina New Layer Studio, probablement força desconeguda per igualadins i comarcans, ha dissenyat cromes per a muntatges/programes tant coneguts com “APM?”, “Polònia El Musical”, “CracKòvia” i altres.\nEn aquest Anoia Tast-Tech tindrem la possibilitat d'experimentar què és un croma.\nFormat: Informació / Entitat: TIC Anoia\nLes noves tecnologies han donat lloc a un nou sector empresarial, conegut com a TIC, el qual busca cada dia més professionals de la informàtica i les comunicacions, i que tot i la crisi, ha crescut exponencialment i es preveu que continuï així.\nTICAnoia, associació per l'impuls del sector TIC de l'Anoia, us informarà sobre els diversos estudis TIC existents, a la comarca i fora de la comarca, i els perfils professionals que necessiten les empreses del sector.\nDe 40 minuts de durada, amb 4 horaris d'inici (10h - 10:45h - 12:30h - 13:15h) pels que es necessita inscripció prèvia, que es pot efectuar en aquest formulari fins el dia 13 d'octubre inclòs i, presencialment el mateix dia, a partir de les 9:45h, si hi ha places disponibles.\nBeeBot: joc d'iniciació a la programació.\nEl Bee-Bot és un robot infantil educatiu, amb forma d'abella, molt senzill de programar, per a nens i nenes de 3 a 7 anys. Quan els nens i nenes a partir dels 3 anys d'edat juguen amb ells, l'experiència d'aprenentatge engloba aspectes com la seqüenciació, la lateralitat i la noció espaial, el treball en equip i el respecte, la curiositat i la creativitat.\nJuga amb la realitat augmentada\nFormat: Taller (+4 anys) / Entitat: Centre de Recursos Pedagògics de l'Anoia\nBrush Bot: construcció d'un robot\nFormat: Taller (+8 anys) / Entitat: inQuiet d'Igualada\nUn Brush Bot és un dels robots mòbils més senzills de construir. Consta d'un motor que vibra i que s'insereix adequadament en una superfície constituïda per raspalls o similars, habitualment reciclats. La vibració del motor provoca la vibració dels brins dels raspalls i aquesta vibració provoca el moviment del robot. En aquest taller els nens (i els pares) construiran el seu Brush Bot.\nTinta Conductora: dibuixa circuits elèctrics.\nLa tinta conductiva (Bare Conductive) és una gran innovació per l'electrònica, ja que obre moltes possibilitats per al disseny de circuits electrònics (en paper, roba, cuir...) En aquest taller, els nens dibuixaran postals amb circuits electrònics guiats, que després es podran endur.\nConstrucció de la carcassa d'un dron\nFormat: Taller (+8 anys) / Entitat: BonaDrone de Vallbona d'Anoia\nEls participants al taller podran muntar un petit dron-imant.\nL'empresa BonaDrone mostrarà el seu Mosquito, un drone intel·ligent llest per volar. Mosquito permet la personalització a gust de l'usuari, ja que s'hi pot afegir accessoris, escollir la seva funcionalitat i, fins i tot, imprimir-lo el mateix usuari amb impressió 3D. BonaDrone pretén apropar aquesta tecnologia a tothom, ajudant a entendre la innovació en el sector tecnològic relacionada amb el funcionament de la impressió 3D i dels drons.\nProgramació amb Processing\nFormat: Taller (+12 anys) / Entitat: Ments Creatives\nProcessing és un llenguatge de programació basat en Java molt útil per aprendre i per fer projectes multimèdia.\nAmb aquesta eina tant atractiva i lúdica, entrem en el món de la programació i la lògica algorítmica, i quasi sense adonar-nos haurem fet un programa d'estructura professional i ens adonarem de les possibilitats que tenim com a programadors.\nA partir d'aquesta experiència, ens farem una idea de què hi ha darrere els programes que utilitzem, dia a dia, en els aparells amb els que interactuem (des de rentadores fins a mòbils), i de la interessant tasca dels programadors.\nTrebus, joc d'estratègia i orientació\nFormat: Gimcana exterior (+16 anys o +12 anys acompanyats) / Entitat: Talentia Gestió d'Igualada\nGimcana d'estratègia i orientació, amb mòbils Android (a portar pels assistents), per la zona on es troba el museu.\nConferència: ROBÒTICA: Al joc, a l'ensenyament i a la investigació\nA les 11.30 hores a l'Auditori del Museu (planta baixa).\nA càrrec de Francesc Sabaté Domènech, director del màster en producció automatitzada i robòtica Fundació CIM-UPC.\nLa robòtica que veiem a les pel·lícules, als anuncis i a les botigues no és tan lluny. Avui en dia disposem d'eines de joc i pedagògiques que faciliten molt la comprensió i la construcció de robots que ens ajudaran en les nostres tasques quotidianes i evidentment industrials.\nPer què és interessant jugar amb la programació i la robòtica per aprendre mètode i saber entendre i ajudar-nos de les tecnologies que tenim tan pròximes? Ho podem utilitzar en qualsevol situació: fer una obra de teatre, netejar la classe, ajudar-nos a practicar matemàtiques...\nNota.- Durant la conferència, la resta d'activitats restaran tancades.\nDe 10 minuts de durada, al llarg de tot el matí, a càrrec de les entitats tecnològiques participants, on ens explicaran què fan i com.\nL'horari estarà exposat a l'espai d'informació (entrada del recinte) i a la zona d'exposició (petit auditori a la zona de les empreses).\nCartell Tast-Tech DIN-A3 Ed. 2016 (3127Kb) Flyer Tast-Tech Ed. 2016 (4965Kb)\n@TICAnoia - VIDEO 4' -> #donestic El programari que va enviar la humanatat a la Lluna. https://t.co/zRGfUpclxF\n@TICAnoia - RT @JordiSolaTomas: El sector està preparat per absrobir nou talent. El 90% dels estudiants del Grau en Tècniques d'Interacció Digital i Co…\n@TICAnoia - Els primers estudiants del Grau TIDC comencen la Formació Dual https://t.co/WjopcweyJh\n@TICAnoia - El proper dimecres 28/oct 19,00h t'hi esperrem online en el primer "Seminari TIDIC" on lliurarem el Premi al millor… https://t.co/gIzJgL1OMV\n@TICAnoia - RT @pisukeman: Fantàstica iniciativa de la UdL i del Grau en Tècniques d'interacció digital i de computació (GTIDIC). I amb la col.laborac…


El 2007 la població en edat de treballar era de 48 persones, 39 eren actives i 9 eren inactives. De les 39 persones actives 33 estaven ocupades (18 homes i 15 dones) i 6 estaven aturades (4 homes i 2 dones). De les 9 persones inactives 5 estaven jubilades, 2 estaven estudiant i 2 estaven classificades com a "altres inactius".\nRésumé statistique Fitxa resum de dades estadístiques de Noidan a l'INSEE.\nÉvolution et structure de la population Fitxa amb el detall de dades de Noidan a l'INSEE\nObtingut de «https://ca.wikipedia.org/w/index.php?title=Noidan&oldid=24916309»\nDarrera modificació: 12 set 2020 a les 12:46\nLa pàgina va ser modificada per darrera vegada el 12 set 2020 a les 12:46.


El CoMB se suma a les reivindicacions del 8-M contra les desigualtats entre homes i dones\nLa Junta de Govern del CoMB vol manifestar el seu suport a les reivindicacions expressades amb motiu de la celebració del Dia Internacional de la Dona per diferents col·lectius, associacions i sindicats en relació a la necessitat urgent de posar fi a les desigualtats entre homes i dones que encara persisteixen a la nostra societat, tant en l’àmbit laboral com en d’altres.\nAquestes desigualtats també estan presents en el col·lectiu mèdic, on les dones metgesses, malgrat representar a Catalunya ja més del 50% dels professionals (de fet, són més del 60% entre els professionals de menys de 45 anys i gairebé el 70% a les facultats de medicina), encara tenen moltes més dificultats que els homes per desenvolupar la seva carrera professional i per accedir a càrrecs de direcció, comandament, etc. i, en conseqüència, estan infrarepresentades als llocs de decisió.\nLa maternitat i la cura dels fills continua sent una penalització a la feina per a les dones metgesses. La conciliació efectiva i satisfactòria de la vida laboral, familiar i personal és un gran repte a assolir al sector sanitari. Tant els homes com les dones dins del col·lectiu afirmen que al sector sanitari hi ha grans dificultats per conciliar, però són les dones metgesses les que majoritàriament s’acullen a reduccions de jornada, excedències i altres mesures per fer-se càrrec de la cura de familiars.\nMalgrat que no hi ha diferències entre metges i metgesses quant a les condicions laborals i les retribucions per fer la mateixa feina, es produeix una falsa igualtat de facto, ja que moltes dones metgesses paguen un peatge quan decideixen ser mares: el seu sou es redueix i apareixen barreres per al seu desenvolupament professional. El sostre de vidre també existeix per a les dones metgesses.\nDavant d’aquesta realitat, la Junta del CoMB creu que la feminització de la professió mèdica ha introduït a l’àmbit sanitari nous valors, noves prioritats i noves mirades que haurien d’esdevenir una oportunitat de canvi profund del tot necessari dels models d’organització al sector sanitari en general i als diferents centres en particular.\nEl CoMB considera que aquest canvi és imprescindible i, per tant, treballa i aposta davant l’administració i les patronals per un model d’organització flexible basat en l’autogestió dels professionals. Un model que faciliti la conciliació laboral, familiar i personal a homes i a dones i que sigui més atractiu a l’hora de potenciar i fer emergir les vocacions de lideratge entre les dones. L’actual model no tan sols posa límits a les dones metgesses, sinó que afavoreix que sovint les mateixes metgesses se n’autoimposin i renunciïn a optar a càrrecs de decisió perquè els suposaria una sobrecàrrega inassolible. El sistema no pot seguir donant per fet que les dones, pel fet de ser-ho, tenen menys anhel de desenvolupament professional.\nCal també treballar per un canvi social més ampli en què els rols es comparteixin i no es defineixin en funció del sexe, per tal que la cura dels fills i de la família, així com les tasques relacionades amb l’àmbit domèstic, es posin en valor i siguin responsabilitats compartides entre homes i dones.\nPer últim, el CoMB no pot ni vol deixar de banda la denúncia d’altres formes gravíssimes de desigualtat, especialment la que s’expressa a través de la violència envers les dones, o, com passa encara a molts països del món, amb la negació de drets bàsics a les dones.\nLa conciliació de la vida laboral, familiar i personal de metges i metgesses


El semàfor del 24 de març de 2020\nRedacció 24/03/2020 00:00h\nL'economista crida avui l'atenció en declaracions a TarragonaDigital.com sobre la manca de dades reals per traçar correctament la corba d'infectats pel coronavirus. Segons els seus càlculs, ens podríem trobar davant s'una situació en què hi hagués cent vegades més casos que els reportats. de manera que la sanitat pública hagués de fer front a una corba vírica invisible.\nMiguel Ángel Villamayor\nEl militar de La Galera, al Montsià, nomenat fa poc pel govern de Pedro Sánchez com a cap de l'Estat Major de l'exèrcit espanyol, està prenent protagonisme els darrers dies en les seves compareixences al capdavant del gabinet de crisi. Les seves declaracions militaritzant la resposta a la crisi no estan sent ben rebudes per tothom.\nEn canvi, l'arribada de l'exèrcit a Catalunya sí que ha estat ben rebuda en molts llocs i diversos ajuntaments catalans ja han demanat la seva presència en molts municipis. Constantí ha estat la primera localitat tarragonina en demanar que la UME, la unitat mèdica militar, s'hi desplaci per desinfectar la via pública.


Les Balears registren 57 nous contagis i 5 morts per Covid-19\n21 octubre 2021 07:07\nEl servei d'Epidemiologia del Govern ha notificat aquest dimarts 57 nous casos de Covid-19 i cinc morts, amb el que la xifra acumulada de casos se situa en 58.889 contagis des que va començar la pandèmia i la de morts, en 820.\nDes de la Conselleria de Salut han matisat que aquestes cinc defuncions comunicades es deuen a una revisió de casos. Quatre s'han detectat en una revisió de la mortalitat de febrer, mentre que una es va produir el passat 22 d'abril.\nEn les últimes 24 hores s'han practicat 2.522 proves per a detectar el Covid-19 a les Balears, de les quals 57 han resultat positives (17 més que el dia anterior). Això suposa una taxa de positivitat del 2,26 per cent.\nPer Illes, 40 proves positives corresponen a Mallorca, nou a Menorca i vuit a Eivissa. Fins avui s'han realitzat més de 1,24 milions de proves a Balears.\nA més, respecte a aquest dilluns s'han produït 36 altes, cinc d'elles hospitalàries. Els pacients ingressats en planta baixen en cinc casos, fins a 36, però la pressió en Unitats de Vigilància intensiva (UCI) augmenta amb tres casos més, fins a 22.\nPer Illes, Mallorca té 30 pacients ingressats en planta i 15 en UCI; Eivissa 11 en planta i quatre en UCI; i Menorca té tres pacients en UCI i cap en planta.\nActualment hi ha 57 professionals sanitaris en vigilància en relació al Covid-19, dels quals deu són positius actius.\nFinalment, la situació en residències es manté sense nous contagis entre usuaris, i tres treballadors amb contagi actiu. Des de l'inici de la pandèmia han mort a Balears 259 usuaris de residències d'ancians.